kk ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk ru kk kk kk kk kk kk kk kk kk kk kk kk kk pt kk ru kk kk kk kk kk kk kk kk kk kk kk ja kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 30.12.2016, 1 252 рет оқылды
Ақоба ауылында Жаңа жыл мерекесі қарсаңында «Сәтті» деген атаумен азық-түлік дүкені ашылды. Дүкен иесі, кәсіпкер Нұрлыбай Сапаров сауда орнын ауыл азаматтарын жалдап, өз қаржысына салдырды. Қазіргі таңда дүкенге екі адамды жұмысқа алған. Жаңа дүкен аталған ауылдағы төртінші сауда-саттық орны болып табылады. Нысанның ашылу салтанатында аудан әкімі Наурызбай Қарағойшин сөз сөйлеп, ауыл халқын қуанышымен құттықтады. Аудан басшысы үстіміздегі жылдың еліміз, соның ішінде ауданымыз үшін де табысты болғандығын айта келіп, келер жылы да осындай жақсылықтардың көп болуын тіледі. Лента қию рәсімінен соң көпшілік жаңа дүкеннің қызметімен танысып, сөрелердегі тауарларды саудалады. Мұнан соң аудан әкімі аталмыш ауылдың тұрғындары, зейнеткерлер Ханым Баспақова мен Рахима Рахымғалиеваның үйлеріне бас сұғып, оларды Жаңа жыл мерекесімен құттықтады. Наурызбай Қадырбайұлы аққжаулықты әжелерге мықты денсаулық, ұзақ ғұмыр тілеп, естелік сыйлықтарды тарту етті. Д.ОСПАН
Күні: 30.12.2016, 400 рет оқылды
Жәнібек ауданы әкімдігінің мәжіліс залында аудан әкімдігі жанындағы ҚР мемлекеттік рәміздері жөніндегі аудандық комиссияның отырысы өтіп, оған комиссия мүшелері, бөлімдер мен мекемелердің басшылары, мектеп директорлары қатысты. Отырысты аудан әкімі Наурызбай Қарағойшин ашып, күн тәртібіндегі мәселелермен таныстырды. Соған орай аудандық ішкі саясат бөлімінің басшысы Жанар Қошанова «Ұзынкөл, Ақоба және Күйгенкөл ауылдық округтеріндегі мемлекеттік рәміздердің қолданылуы және ҚР стандарттарына сай келуі туралы», 2017 жылдың 1 шілдесінен бастап, ҚР мемлекеттік рәміздеріне енгізілетін өзгерістер туралы» және «Аудан әкімдігі жанындағы ҚР мемлекеттік рәміздері жөніндегі аудандық комиссияның 2017 жылға арналған жұмыс жоспарын бекіту туралы»  хабарлама жасады. ҚР мемлекеттік рәміздері – бұл егемендік пен тәуелсіздік, халық пен мемлекеттік билік бірлігінің нышандары болып табылады. Олар еліміздің халықаралық деңгейдегі жоғары беделін толықтыра отырып, қазақстандық патриотизмге, ұлттық және адамдық құндылықтарға ұмтылыс идеясын бейнелейді. Сондықтан жыл бойы рәміздердің қолданылуы және олардың аудан көлемінде насихатталуы жіті назарда,- деген Жанар Диясқызы аталған округтердің әрқайсысына жеке-жеке тоқталып өтті. Комиссия отырысын қорытындылаған Наурызбай Қадырбайұлы мемлекеттік рәміздерді бойтұмардай сақтауымыз керектігін, олардың белгіленген стандартқа сай болуын нықтап тапсырып, сөзінің соңында жиналғандарды келе жатқан Жаңа жыл мерекесімен қызу құттықтады. А. ҚҰСАЙЫНОВ
Білім сапасын арттыру қажет
Күні: 30.12.2016, 412 рет оқылды
Жәнібек ауданы әкімдігінде білім беру саласы қызметкерлерімен «Білім беруді дамытудың 2011-2020 жылдарға арналған мемлекеттік бағдарламасын жүзеге асыру туралы» кеңес оздырылып, оған аудан әкімі Наурызбай Қарағойшин қатысып сөз сөйледі. Аудан басшысы өз сөзінде Елбасының білім беру мәселесіне зор көңіл бөліп отырғанын айта келіп, ауданда да бұл іске жете мән беріліп келе жатқанын нақты мысалдармен баяндады. –Аудан бюджетінің негізгі бөлігі білім саласына бөлінеді.Алдағы жылы аудандағы білім ордаларына спорттық жабдықтар алуға қомақты қаржы бөлініп отыр. Ақоба ауылындағы Х.Халиуллин атындағы мектепке спортзал салу туралы ұсынысымыз қолдау табып, ертең қаржы нақтыланғанда белгілі болады. Сондай-ақ Жақсыбай, Тау ауылдарындағы орта мектептер күрделі жөндеуді талап ететіндіктен бұл мәселенің күрмеуін шешу қолға алынуда. Аудан орталығындағы Т.Жароков атындағы мектептің айналасын қоршау оң шешімін табатын болады. Келер жылы Жұмаев, Майтүбек елді мекендерінің тұрғындары  табиғи газбен қамтылады. Қамысты ауылының жұртшылығы таза ауыз сумен қамтылса, Жәнібек ауылына «Ақбұлақ» бағдарламасына сәйкес таза су келеді. Бұл нысандарға қаржы бөлу мәселесі шешімін тапты,-дей келе аудан әкімі  оқу үдерісін жетілдіру, бюджет қаржысын тиімді пайдалану, мұғалімдердің біліктіліктерін арттыру,  ұлттық бірыңғай тестілеуде жақсы нәтижелерге жету мақсатында білім беру саласы басшыларына қадау-қадау тапсырмалар жүктеді. Н.Жапақов
Білім беру бөлімінде-жаңа басшы
Күні: 30.12.2016, 1 632 рет оқылды
Жәнібек аудандық білім беру бөлімінде білім беру саласы қызметкерлерімен жиын оздырылды. Жиында аудан әкімі Наурызбай Қарағойшин сөз сөйлеп, өзінің өкімімен Миранбек Нұрланұлы Ибатовтың аудандық білім беру бөлімінің басшысы лауазымына тағайындалғанын жеткізіп, өмірбаянымен таныстырды. Миранбек Ибатов 1974 жылы Жәнібек ауданының Тегісшіл ауылында туған. Ұлты қазақ, жоғары білімді. 1998 жылы Орал педагогикалық колледжін «бастауыш сынып мұғалімі» мамандығы бойынша, 2005 жылы М.Өтемісов атындағы Батыс Қазақстан мемлекеттік университетін «тарих және география пәндерінің мұғалімі» мамандығы бойынша бітірген. Еңбек жолын 1991жылы Орал геофизикалық экспедициясында 2 разрядты топ отрядында жұмысшы болып бастаған. 1993-2006  жылдары Тегісшіл негізгі білім беретін мектебінде мұғалім, қосымша білім беру педагогы болып істеген. 2006-2008 жылдары аудан әкімі аппаратында бас маман, 2008 жылдың маусым-тамыз айлары аралығында Тау ауылдық округінің әкімі болған. 2008-2009 жылдары аудан әкімі аппаратының құжаттамалық қамту және қаржы шаруашылық жұмыс бөлімінің меңгерушісі, 2009-2010 жылдары аудандық білім беру бөлімінің бас маманы, 2010-2012  жылдары аудан әкімдігінде ұйымдастыру және кадрлармен жұмыс бөлімінің бас маманы, 2012-2013 жылдары аудан әкімінің бас инспекторы, аудан әкімі аппаратының ұйымдастыру жұмыстары және мемлекеттік қызметтер мониторингі бөлімінің бас маманы, 2013-2016 жылдары Жәнібек ауылдық округі әкімінің орынбасары қызметін атқарған. 2016 жылдың шілде айынан аудандық жұмыспен қамту және әлеуметтік бағдарламалар бөлімінің басшысы болып қызмет істеп келді. Отбасылы, 2 қыз тәрбиелеп отыр. Аудан әкімі жаңадан тағайындалған аталған бөлім басшысына зор сенім артып, қызметіне сәттілік тіледі. Н.Өтей
Аудан әкімі тұрғындармен кездесті
Күні: 30.12.2016, 295 рет оқылды
Аудан әкімі Наурызбай Қарағойшин А.Оразбаева атындағы мектепте Жәнібек ауылының батыс бетіндегі тұрғындармен кездесіп, олардың мәселелеріне құлақ түрді. Кездесуде алдымен аталған ауылдың әкімі Мұстахим Қабдысалиев батыс беттегі тұрғындардың хал-ахуалын баяндады. Оның мәлімдеуінше, қазіргі таңда батыс бетте барлығы  245 үй бар. Соның ішінде 228 мекенжайдың тұрғындары көгілдір отынның шапағатын көріп отыр. Тұрғын үйлер электр жарығымен 100, ал ауыз сумен 55 пайызға қамтылған. Тұрғындардың 23 пайызы мал шаруашылығымен айналысса, 15 адам жеке кәсіппен айналысуда. Басқосу барысында ардагер-ұстаз Галя Иманқұлова 2002 жылдан бері жөндеу көрмеген А.Оразбаева атындағы мектептің ғимараты едәуір тозғанын мәлім етті. Сондай-ақ, дене шынықтыру пәнін кабинеттерде өткізетін аталмыш мектеп оқушыларына спорт зал салынса екен деген өтінішін білдірді. Кездесуде сөз алған Нұрпаш Тәштенова орталық аурухана батыс беттегі тұрғындарға тым қашық екендігін жеткізді. Ақжаулықты әже өздері тұратын жақтан медициналық пункт ашылғанын қалайды. Тұрғындар сондай-ақ, көшедегі бұралқы иттер балалардың денсаулығына қауіп төндіретіндігін, сондықтан оларды жою үшін тиісті шаралар қолдану қажеттігін бірауыздан жеткізді. -Алма Оразбаева атындағы мектептің жанына спорт зал салу жоспарда бар жұмыс. Нысанның жобалық-сметалық құжаттарын дайындауға 2017 жылдың бюджетінен қаржы бөлінеді. Құжаттар дайын болған соң ғимаратты тұрғызуға облыстан қаржы сұраймыз. Ал мектепті жөндеу мен медициналық пункт ашу бағытында жұмыстанамыз. Алдағы жылы Жәнібек ауылына «Ақбұлақ» бағдарламасы бойынша ауыз су тегін жеткізілетін болады, — деді тұрғындардың өтініш-тілектерін тыңдаған соң аудан әкімі Наурызбай Қарағойшин. Аудан басшысы кездесу барысында сөз болған бұралқы иттерді жою, жолдарды қардан аршу, көше тазалығы сияқты жұмыстарды уақтылы атқаруды ауыл әкімі Мұстахим Қабдысалиевке ықтияттап тапсырды. Басқосу соңында батыс беттің тұрғыны Алмагүл Хамзина сөз алып, отбасындағы жұмыссыздық мәселесін шешуге көмектескен аудан және ауыл әкіміне ризашылығын білдірді. Д.ЗЕННАТ
Жәнібек спорты даму үстінде
Күні: 29.12.2016, 252 рет оқылды
Жәнібек ауданында жұртшылықтың спортпен жаппай айналысуына және спорт нысандарының қолжетімділігін қамтамасыз етуде тұрғындарға толықтай жағдай жасалуда. Бүгінгі таңда аудан бойынша 33 шағын алаң, 13 алаңқай, сонымен қатар 11 спорт зал болса, оның бәрі де стандартқа сай. Барлық спорт нысандары аудан тұрғындарына, соның ішінде даму мүмкіндігі шектеулі жандарға тегін қызмет көрсетуде. Ауданда дене шынықтыру мен спорт саласында барлығы 56 адам қызмет істеуде. Н.Өтей
Күні: 28.12.2016, 256 рет оқылды
Таяуда Қазталов ауданының Ақпәтер ауылында дзюдо күресінен бірінші санатты жаттықтырушы Жеңіс Стамғазиевтің 50 жас мерейтойына арналған жасөспірімдер арасындағы аудандық ашық турнир өткізіліп, оған біздің ауданның командасы қатысып қайтты. Атырау, Ақсай қалалары мен Қазталов, Теректі, Зеленов аудандарының командалары бақ сынаған жарыста жерлестеріміз бірнеше жүлделі орындарды қоржынына басты. Атап айтсақ, Айдар Есболат екінші, Думан Мұса, Дарын Асқаров, Нұрболсын Мақашов және Әлімжан Қожахметов үшінші орынды иемденді. Д.ЗЕННАТ
Күні: 28.12.2016, 268 рет оқылды
Аудандық балалар мен жасөспірімдер спорт мектебінің тәрбиеленушісі Қайсар Жүсіп жуырда Орал қаласында дзюдо күресінен оздырылған 2000-2001 жылдары дүниеге келген жасөспірімдер арасындағы БҚО чемпионатында жүлделі 3-орынды иемденді. Облыстың барлық аудандарынан жиналған жас палуандардың жарысында жерлесіміз 81 келіде өнер көрсеткен болатын. Айта кетейік, Қайсар бұдан бөлек бірнеше облыстық, республикалық турнирлердің жүлдегері. Жас палуанды кезекті жетістігімен құттықтай отырып, биік шыңдарды бағындыра бер деген тілек білдіреміз. Д.ЗЕННАТ
Күні: 28.12.2016, 254 рет оқылды
Аудандық балалар мен жасөспірімдер спорт мектебінде қол күресі және гір спортынан 1999-2003, 2004 және одан кейінгі жылдары дүниеге келген жасөспірімдер арасында аудандық ашық чемпионат оздырылды. Оған көршілес Қазталов ауданы мен Қамысты, Жақсыбай, Тау, Ұзынкөл, Жәнібек ауылдарының командалары қатысты. Жарыс алдында аудан әкімінің орынбасары Біржан Меңешов құттықтау сөз сөйлеп, қатысушыларға сәттілік тіледі. Білекті жасөспірімдер бірнеше салмақ дәрежесі бойынша сынға түсіп, чемпионат тартысты өтті. Жеңімпаздар мен жүлдегерлер жарыс соңында медаль және дипломдармен марапатталды. Д.ЗЕННАТ
65 әйел жұмыспен қамтылды
Күні: 28.12.2016, 180 рет оқылды
Жәнібек аудандық жұмыспен қамту орталығының маманы Зухра Давлетчинаның  мәліметінше, үстіміздегі жылы аудандық жұмыспен қамту орталығына жолыққандар саны 1149 адам болған. Соның ішінде тұрақты жұмысқа жолданған 575 адамның 227-ін әйелдер құрап, 40 пайыз болып отыр.  Сондай-ақ аудан бойынша «Жұмыспен қамтудың жол картасы-2020» бағдарламасы ауқымында 65 әйел жұмыспен қамтылған. Н.Өтей
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті